**Kitöltési segédlet**

az államháztartásról szóló 2011. évi CXCV. törvény 50. § (1) bekezdés c) és a nemzeti vagyonról szóló 2011. évi CXCVI. törvény 3. § (1) bekezdés 1. pontjának való megfelelésről szóló **átláthatósági nyilatkozathoz**

Egyéni vállalkozó, magánszemély, adószámmal rendelkező magánszemély, önálló vállalkozó személynek nem kell kitöltenie a nyilatkozatot.

A szervezet nevét kérjük a regisztráció során megadottak szerint szerepeltetni a nyilatkozaton.

**A nyilatkozat három részből (I. II. és III.) áll, a Nyilatkozó szervezetnek csak a nyilatkozat reá vonatkozó részét kell kitöltenie, azaz**

**I. pontot tölti ki:** a költségvetési szerv, köztestület, helyi önkormányzat, nemzetiségi önkormányzat, társulás, egyházi jogi személy, olyan gazdálkodó szervezet, amelyben az állam/helyi önkormányzat külön-külön vagy együtt 100%-os részesedéssel rendelkezik, külföldi helyhatóság, külföldi állami szerv, külföldi helyhatósági szerv, illetve az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság,

**II. pontot tölti ki:** az I. pont alá nem tartozó jogi személy vagy jogi személyiséggel nem rendelkező gazdálkodó szervezet,

**III. pontot tölti ki:** a civil szervezet és vízitársulat.

***I. pont kitöltéséhez:***

Az I. a)- f) és a h) pontok kitöltése csak a magyarországi szervezetekre vonatkozik.

***II. pont kitöltéséhez:***

A II./1- II./3. pontok a Nyilatkozóra, a II./4. pont a Nyilatkozó nem természetes személy tulajdonosaira vonatkozik.

II./1. A II./1. pont bevezető bekezdésébe értelemszerűen a nyilatkozatot aláíró személy, valamint a szervezet neve és adatai kerülnek rögzítésre.

aa) Lásd II./2. pont.

ab) Amennyiben a Nyilatkozó adóilletősége Magyarországon van, alá kell húznia az „Európai Unió tagállamában” részt, az ország megnevezésénél pedig Magyarországot kell beírni.

ac) Amennyiben Nyilatkozó székhelye Magyarországon található, úgy az ac) pont – és ez által a II./ 3. pont – nem releváns, ezt kitöltetlenül kell hagyni.

ad) Az ad) pont a Nyilatkozó nem természetes személy tulajdonosaira vonatkozik. Lásd II./4. pont.

II./2. Ebben a pontban a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pontja alapján kell megjelölni a Nyilatkozó **természetes személy tényleges tulajdonosát, tulajdonosait.**

A hivatkozott jogszabály szerint ***tényleges tulajdonos****:*

*a)* az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Polgári Törvénykönyvről szóló törvény (a továbbiakban: Ptk.) 8:2. § (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, vagy egyéb módon tényleges irányítást, ellenőrzést gyakorol a jogi személy vagy jogi személyiséggel nem rendelkező szervezet felett, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,

*b)* az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2. § (2) bekezdésében meghatározott - meghatározó befolyással rendelkezik,

*c)* az a természetes személy, akinek megbízásából valamely ügyletet végrehajtanak, vagy aki egyéb módon tényleges irányítást, ellenőrzést gyakorol a természetes személy ügyfél tevékenysége felett,

*d)*[*\**](https://net.jogtar.hu/jogszabaly?docid=a1700053.tv#lbj14id8066)alapítványok esetében az a természetes személy,

*da)* aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták,

*db)* akinek érdekében az alapítványt létrehozták, illetve működtetik, ha a kedvezményezetteket még nem határozták meg,

*dc)* aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, vagy

*dd)* a *da)-dc)* alpontban meghatározott természetes személy hiányában aki az alapítvány képviseletében eljár,

*e)*[*\**](https://net.jogtar.hu/jogszabaly?docid=a1700053.tv#lbj15id8066)bizalmi vagyonkezelési szerződés esetében az alábbi személyek:

*ea)* a vagyonrendelő(k); nem természetes személy vagyonrendelő esetén annak *a)* vagy *b)* pont szerinti tényleges tulajdonosa,

*eb)* a vagyonkezelő(k); nem természetes személy vagyonkezelő esetén annak *a)* vagy *b)* pont szerinti tényleges tulajdonosa,

*ec)* a kedvezményezett vagy a kedvezményezettek csoportja; nem természetes személy kedvezményezett esetén annak *a)* vagy *b)* pont szerinti tényleges tulajdonosa,

*ed)* az a természetes személy, aki a kezelt vagyon felett egyéb módon ellenőrzést, irányítást gyakorol, valamint

*ee)* adott esetben a vagyonkezelést ellenőrző személy(ek); nem természetes személy vagyonkezelést ellenőrző személy esetén annak *a)* vagy *b)* pont szerinti tényleges tulajdonosa, továbbá

*f)* az *a)* és *b)* pontban meghatározott **természetes személy hiányában a jogi személy vagy jogi személyiséggel nem rendelkező szervezet vezető tisztségviselője;**

*(„Ptk. 8:2. § [Befolyás]*

*(1) Többségi befolyás az olyan kapcsolat, amelynek révén természetes személy vagy jogi személy (befolyással rendelkező) egy jogi személyben a szavazatok több mint felével vagy meghatározó befolyással rendelkezik.*

*(2) A befolyással rendelkező akkor rendelkezik egy jogi személyben meghatározó befolyással, ha annak tagja vagy részvényese, és*

*a) jogosult e jogi személy vezető tisztségviselői vagy felügyelőbizottsága tagjai többségének megválasztására, illetve visszahívására; vagy*

*b) a jogi személy más tagjai, illetve részvényesei a befolyással rendelkezővel kötött megállapodás alapján a befolyással rendelkezővel azonos tartalommal szavaznak, vagy a befolyással rendelkezőn keresztül gyakorolják szavazati jogukat, feltéve, hogy együtt a szavazatok több mint felével rendelkeznek.*

*(3) A többségi befolyás akkor is fennáll, ha a befolyással rendelkező számára az (1)-(2) bekezdés szerinti jogosultságok közvetett befolyás útján biztosítottak.*

*(4) Közvetett befolyással rendelkezik a jogi személyben az, aki a jogi személyben szavazati joggal rendelkező más jogi személyben (köztes jogi személy) befolyással bír. A közvetett befolyás mértéke a köztes jogi személy befolyásának olyan hányada, amilyen mértékű befolyással a befolyással rendelkező a köztes jogi személyben rendelkezik. Ha a befolyással rendelkező a szavazatok felét meghaladó mértékű befolyással rendelkezik a köztes jogi személyben, akkor a köztes jogi személynek a jogi személyben fennálló befolyását teljes egészében a befolyással rendelkező közvetett befolyásaként kell figyelembe venni.*

*(5) A közeli hozzátartozók közvetlen és közvetett tulajdoni részesedését vagy szavazati jogát egybe kell számítani.”)*

Ebben a pontban azt a **természetes személyt kell feltüntetn**i, aki legalább 25%-os részesedéssel, befolyással, vagy a Ptk. szerinti meghatározó befolyással rendelkezik, vagy akinek megbízásából valamely ügyleti megbízást végrehajtanak, vagy – ha ez nem jelölhető meg – a vezető tisztségviselőt kérjük beírni.

A táblázatban szereplő „részesedés mértéke %-ban” oszlopban kérjük a tulajdoni hányad, a szavazati jog vagy a befolyás mértékére vonatkozó adatot megadni.

II./3. Ezt a pontot akkor kell kitölteni, ha a Nyilatkozó nem magyarországi székhelyű. Ha Nyilatkozó magyarországi székhelyű, kérjük, ezt a pontot hagyja kitöltetlenül.

Az ***ellenőrzött külföldi társaság*** fogalma a társasági adóról és az osztalékadóról szóló 1996. évi LXXXI. törvény 4. § 11. pontja szerint**:**

*„az a külföldi személy, illetve az üzletvezetés helye alapján külföldi illetőségű (a továbbiakban együtt: külföldi társaság), amelyben a külföldi társaság adóéve napjainak többségében a személyi jövedelemadóról szóló törvény szerint belföldi illetőségű tényleges tulajdonos (a továbbiakban: részesedéssel rendelkező) van, valamint az a külföldi társaság, amelynek az adóévben elért bevételei többségében magyarországi forrásból származnak, bármely esetben akkor, ha a külföldi társaság által az adóévre fizetett (fizetendő), adóvisszatérítéssel csökkentett társasági adónak megfelelő adó és az adóalap [csoportos adóalanyiság esetén a csoportszinten fizetett (fizetendő) adóvisszatérítéssel csökkentett adó és az adóalap] százalékban kifejezett hányadosa nem éri el a 10 százalékot vagy a külföldi társaság nulla vagy negatív adóalap miatt nem fizet társasági adónak megfelelő adót, bár eredménye pozitív;* ***nem kell e rendelkezést alkalmazni, ha a külföldi társaság székhelye, illetősége az Európai Unió tagállamában, az OECD tagállamában vagy olyan államban van, amellyel Magyarországnak hatályos egyezménye van a kettős adóztatás elkerülésére és amely államban valódi gazdasági jelenléttel bír, azzal, hogy***

*a) valódi gazdasági jelenlétnek minősül a külföldi társaság és az adott államban lévő kapcsolt vállalkozásai által együttesen saját eszközzel és munkaviszonyban foglalkoztatott munkavállalókkal végzett termelő, feldolgozó, mezőgazdasági, szolgáltató, befektetői, valamint kereskedelmi tevékenység, ha az ebből származó* ***bevételük eléri az összes bevételük legalább 50 százalékát****;*

*b) befektetői tevékenységnek minősül a tulajdoni részesedést jelentő tartós befektetés, a hitelviszonyt megtestesítő értékpapír megszerzése, tartása és elidegenítése, valamint az adott államban az értékpapírokra, befektetési szolgáltatásokra vonatkozó jogszabályok által szabályozott, illetve a pénzügyi szolgáltatási, befektetési szolgáltatási tevékenység felügyeletét ellátó hatóság által felügyelt, illetve engedélyezett alap, társaság vagy egyéb szervezet, továbbá az adott állam illetékes hatóságának engedélyével rendelkező alapkezelő által kezelt, ugyanazon országban alapított vagy bejegyzett alap, társaság vagy egyéb szervezet befektetése, illetve tevékenysége;*

*c) nulla vagy negatív eredmény és adóalap esetén a külföldi állam által jogszabályban előírt társasági adónak megfelelő adó mértékének (amennyiben a külföldi állam az adóalap összegétől függően több társasági adónak megfelelő adómértéket alkalmaz, akkor a legkisebb mértéknek) kell elérnie a 10 százalékot;*

*d) a külföldi társaság adóéve alatt a részesedéssel rendelkező adóévének utolsó napján vagy napjáig lezárult utolsó adóévet kell érteni;*

*e) e rendelkezéseket önállóan alkalmazni kell a külföldi társaság székhelyétől, illetőségétől eltérő államban lévő telephelyére is;*

*f) e rendelkezés alkalmazásában tényleges tulajdonosnak minősül az a magánszemély, aki a külföldi társaságban közvetlenül vagy közvetve a szavazati jogok vagy a tulajdoni hányad legalább tíz százalékával vagy - a Polgári Törvénykönyv (a továbbiakban: Ptk.) rendelkezéseinek megfelelő alkalmazásával - meghatározó befolyással rendelkezik;*

*g) nem minősül ellenőrzött külföldi társaságnak a külföldi társaság, amelyben az adóév első napján már legalább öt éve elismert tőzsdén jegyzett személy vagy kapcsolt vállalkozása az adóév minden napján legalább 25 százalékos részesedéssel rendelkezik.”*

II./4. Ebben a pontban a Nyilatkozó azon tulajdonosairól kell nyilatkozni, amelyek nem természetes személyek. Minden olyan szervezetet fel kell tüntetni, amely közvetlenül vagy közvetve, de több mint 25%-os tulajdonnal, szavazati joggal vagy befolyással bír a Nyilatkozó szervezetben.

A II./4.1. pontban tehát azokat a szervezeteket kérjük rögzíteni, akik közvetve vagy közvetlenül több mint 25%-os tulajdonnal, szavazati joggal vagy befolyással bírnak a Nyilatkozó szervezetben.

A II./4.2. pontban a II./4.1. pontban feltüntetett gazdálkodó szervezetek tényleges tulajdonosait kell megadni (lásd II./2. pont).

A II./4.3. pontot akkor kérjük kitölteni, ha a II./4.1. pontban feltüntetett gazdálkodó szervezet nem magyarországi székhelyű (lásd. II./ 3. pont).

***III. pont kitöltéséhez:***

III./1. Az 1. pont bevezető bekezdésébe értelemszerűen a nyilatkozatot aláíró személy, valamint a Nyilatkozó neve és adatai kerülnek rögzítésre.

III./1. a) Ennél a pontnál a Nyilatkozó vezető tisztségviselőit, illetve a vezető tisztségviselők természetes személyazonosító adatait kell megadni.

A ***vezető tisztségviselő*** fogalmát a Polgári Törvénykönyv határozza meg:

*„3:77. § [Az ügyvezetés ellátása]*

*Az egyesület ügyvezetését az egyesület ügyvezetője vagy az elnökség látja el. Az egyesület vezető tisztségviselői az ügyvezető vagy az elnökség tagjai.”*

Az egyesület ügyvezetése - a tagok választása szerint - lehet egyszemélyi vagy testületi. Tekintettel arra, hogy az egyesület szerveit az alapszabály állapítja meg, ezért a fenti jogszabályi rendelkezést értelemszerűen az alapszabállyal együtt kell alkalmazni.

A szövetség az egyesület egyik különös formája, ezért a szövetség esetén is a fenti jogszabályi rendelkezés irányadó. (A szövetség olyan egyesület, amely két tag részvételével is alapítható, tagja egyesület, alapítvány, egyéb jogi személy vagy civil társaság lehet, azonban természetes személy tagja nemlehet.)

„3:397. § *[A kuratórium]*

*(1) A kuratórium az alapítvány ügyvezető szerve. A kuratórium tagjai az alapítvány vezető tisztségviselői.”*

A vízitársulatra vonatkozóan a vízitársulatokról szóló 2009. évi CXLIV. törvény ad iránymutatást:

*„31. § (1) A társulat irányító szerve az intézőbizottság. Az intézőbizottság elnöke és tagjai vezető tisztségviselők.”*

*„38. § (1) A felügyelőbizottság elnöke vezető tisztségviselő.”*

III./1. b) Itt kérjük megadni azokat a szervezeteket, ahol a Nyilatkozó vagy a Nyilatkozó vezető tisztségviselői 25 %-ot meghaladó tulajdoni részesedéssel rendelkeznek.

III./2. Ebben a pontban a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pontja alapján kell megjelölni a III./1. *b) pontban megadott szervezet(ek)* természetes személy tényleges tulajdonosát, tulajdonosait. Lásd. II./ 2. pontnál megadott fogalom meghatározás.

III./3. Ezt a pontot akkor kell kitölteni, ha a III./1. *b) pontban megadott szervezet(ek)* székhelye külföldön van. Ha III./1. b) pont szerinti szervezet(ek)székhelye Magyarországon van, kérjük, ezt a pontot hagyja kitöltetlenül.

III./4. Ebben a pontban a III./1. *b) pont szerinti szervezet* azon tulajdonosairól kell nyilatkozni, amelyek nem természetes személyek. Minden olyan szervezetet fel kell tüntetni, amely közvetlenül vagy közvetve, de több mint 25%-os tulajdonnal, szavazati joggal vagy befolyással bír a III./1. b) pont szerinti szervezetben. A részesedés mértéke oszlopban értelemszerűen az itt megjelölt szervezetnek a III./1. b) pont szerinti szervezetben fennálló részesedését kell megadni.

\*\*\*

Ha a nyilatkozat kitöltése során nem elegendő a sorok száma, kérjük az adatokat az adott pontra hivatkozva (pl. III./1. a) pont) külön lapon feltüntetni.

A nyilatkozatot a kitöltéskor hatályos adatok alapján, nyomtatott betűkkel, *olvashatóan* kérjük kitölteni.

Kérjük a nyilatkozatot **1 példányban** kitölteni, a kitöltést követően **cégszerűen aláírni**, majd azt a **Fejér Megyei Szent György Egyetemi Oktató Kórház Gazdasági Igazgatósága postacímére** (8000 Székesfehérvár, Seregélyesi u. 3.) megküldeni.

Az átláthatósági nyilatkozat kitöltése során segítséget az alábbi telefonszámon kérhet:

FMSZGYEOK Gazdasági Igazgatóság 22/535-702